સરકાર માટે તેના જ સહયોગી પક્ષ શિવસેનાએ પણ સમસ્યા ઊભી કરી છે. શિવસેનાએ એનડીએની સોમવારે યોજાયેલી બેઠકમાં એકતાની હૈયાધારણા આપી હતી, પરંતુ મમતા બેનરજીએ ઉદ્ધવ ઠાકરેને ફોન કર્યા પછી શિવસેનાએ નોટોના રદ્દીકરણ મુદ્દે વિરોધ પક્ષોની રાષ્ટ્રપતિ ભવન સુધીની કૂચમાં જોડવવામાં જાહેરાત કરી હતી. જોકે દિલ્હીના મુખ્યપ્રધાન આમ આદમી પાર્ટી (આપ)ના નેતા અરવિંદ કેજરીવાલે મમતા બેનરજીને જણાવ્યું હતું કે શિવસેના કૂચમાં જોડાશે તો આપ તેમાં સામેલ નહીં થાય. કેજરીવાલના આ પ્રમાણેના વલણ અંગે ટકોર કરતાં ટીએમસીના સાંસદ ડોરેક ઓબ્રાયને જણાવ્યું હતું કે અન્ય દળોએ તેમણે શું કરવું તે નક્કી કરવાનું છે. મમતાએ પ્રજાની સમસ્યા અંગે અવાજ ઉઠાવ્યો છે.